1. Filwaqt li sa sentejn ilu kien hemm madwar 2,000 persuna jistennew biex jidħlu fir-residenza San Vinżenz De Paule, issa dan in-numru niżel għal 40. 2. Ir-rivista elettronika Politico rrappurtat li l-Programm ta' Ċittadinanza b'Investiment ta' Malta se jkun qed jiġġenera mal-biljun ewro fl-ekonomija Maltija. 3. Fl-ewwel sitt xhur ta' din is-sena n-numru ta' Maltin u Għawdxin li siefru żdied b'20% u n-nefqa tagħhom żdiedet bi 12.4%. 4. Se jsir proġett ta' riġenerazzjoni fin-naħa t'isfel tal-Belt Valletta, fiż-żoni magħrufa bħala d-Diju Balli u l-Biċċerija. 5. Il-Eurostat irrapurtat li Malta hija l-aktar pajjiż fl-Ewropa li fih il-gradwati jsibu x-xogħol. 6. Ġiet irranġata u msebbħa l-pjazza ewlenija tax-Xagħra, Għawdex. 7. L-aġenzija ta' kreditu Fitch tellgħet l-outlook ta' Malta minn wieħed stabbli għal pożittiv. 8. Ġie deċiż li s-sidien tal-Jerma u l-Mistra Village jiġu avżati biex jimxu mal-liġi, inkella jibda t-twaqqigħ taż-żewġ postijiet. 9. Bdew l-istudji ġeoloġiċi biex jiġi stabbilit minn fejn se jgħaddi l-pipeline tal-gass. 10. Matul il-festi ta' Santa Marija, rekord ta' nies qasmu bejn Malta u Għawdex – ġiet reġistrata żieda ta' 9%. 11. F'Marzu l-ħaddiema full-time żdiedu b'4%. 12. Fl-ewwel sitt xhur ta' din is-sena ġiet irreġistrata żieda ta' 6.2% fin-numru ta' passiġġieri li ġew Malta bil-cruise liners. 13. Se jinfetħu għadd ta' ċentri oħra tal-anzjani madwar Malta sal-aħħar ta' din is-sena. 14. Ma għad baqa' ħadd fuq il-lista ta' stennija għas-servizz tal-Homehelp. 15. Waslet biex tiġi maqtugħa kompletament il-lista ta' stennija tal-Meals on Wheels. 16. Beda x-xogħol fuq il-proġett ta' Pjazza San Franġisk, fir-Rabat, Għawdex. 17. Il-Eurostat irrappurtat li, bejn Jannar u Marzu ta' din is-sena, Malta kellha l-akbar tkabbir ekonomiku fl-Unjoni Ewropea kollha. 18. Ġiet inawgurata l-ambulanza tal-ajru bejn Għawdex u Malta li se tnaqqas il-ħin tat-traġitt għall-pazjenti bin-nofs meta kkomparat mal-preżent, il-ħelikopter se jkun stazzjonat b'mod permanenti f'Għawdex. 19. Dalwaqt jibda x-xogħol fuq yacht marina ġdida f'Sa Maison. 20. Se tiġi żviluppata wkoll il-yacht marina fil-Gżira. 21. F'dawn l-aħħar sitt xhur ma kienx hemm mediċina waħda li kienet out of stock. 22. Il-Viċi President tal-Kummissjoni Ewropea Maros Stefcovic iddikjara li d-djar Maltin għandhom l-irħas kontijiet tad-dawl fl-Ewropa. 23. Fl-Isptar Mater Dei nxtara apparat ġdid li jidentifika tumur fir-ras.